**Урок матэматыкі ў 3 класе**

Настаўнік: Саўко Г. А.

**Тэма.** Множанне 1 і на 1

**Задачы.** Стварыць умовы для знаёмства вучняў з множаннем ліку 1 і на лік 1; замацоўваць навыкі вылічэнняў і уменне рашаць задачы. Фарміраванне ў вучняў ключавых адукацыйных кампетэнцый: вучэбна-пазнавальнай кампетэнцыі, якая ўключае веды і ўменні мэтапакладання, планавання, самаацэнкі вучэбна-пазнавальнай дзейнасці; камунікатыўнай кампетэнтнасці – здольнасці ўзаемадзейнічаць з людзьмі, працаваць у групе; інфармацыйнай кампетэнтнасці – уменне аналізаваць, параўноўваць, адбіраць неабходную інфармацыю.

**Абсталяванне.** Слайдавая прэзентацыя, лісты з заданнямі, сшыткі, падручнікі.

**Ход урока**

**Арганізацыйны момант. Матывацыя.**

* Прывітанне вучням! Прывітанне ўсім прысутным! Прывітанне ўсім, хто любіць матэматыку! Прывітанне ўсім, хто любіць чытаць! Прывітанне ўсім, хто любіць чытаць дэтэктывы!
* Я вельмі люблю, таму і прапаную сёння стаць на час урока дэтэктывамі і адкрыць дэтэктыўнае агенства. Няхай яго дэвізам з’яўляюцца словы: “Не гавары: не ўмею, гавары: навучуся!” (слайд) А навучыцца ўсяму нам дапамогуць матэматыка, логіка і дапытлівасць.
* А хто такі дэтэктыў? Чым ён займаецца? Дзе можна знайсці тлумачэнне лексічнага значэння слова “дэтэктыў”? Як яшчэ можна назваць дэтэктыва? (следавацель, сыщик) Якімі якасцямі павінен валодаць дэтэктыў?
* Зараз правядзём матэматычную размінку і праверым вашу ўважлівасць.

\*Таня купіла 7 цукерак і з’ела іх усе, акрамя 3. Колькі цукерак у яе засталося?

\* Пеця і Каця паехалі на машыне ў заапарк. Кожнае кола машыны праехала 50 км. Якую адлегласць праехала машына?

\* У трох братоў па адной сястры. Колькі дзяцей у сям’і?

\* Што лягчэй: 3 кг жалеза ці 3 кг ваты?

- Якія якасці вам спатрэбіліся для рашэння задач? Будзьце такімі ўважлівымі на працягу ўрока.

**Актуалізацыя ведаў**

* А вось і першае заданне. Злачынцы ўкралі важныя дакументы і схавалі іх у сейфе. (слайд) Каб адкрыць сейф, неабходна даведацца код. А каб даведацца код, неабходна правільна рашыць задачы. Бо адказы задач і з’яўляюцца кодам сейфа. (Работа ў парах. Вучні атрымоўваюць і запаўняюць картку)
* За кожным сталом абедае 6 вучняў. Колькі вучняў абедае за 5 такімі сталамі? (30)
* У парку расце 7 радоў ліп па 9 дрэў у кожным радзе. Колькі ўсяго ліп у парку? (63)
* На адзін касцюм ідзе 4 м тканіны. Колькі м тканіны спатрэбіцца на 8 такіх касцюмаў? (32)
* Кожны дзень Насця чытае 6 старонак кнігі. Колькі старонак Насця прачытае за тыдзень? (42)

|  |  |  |  |
| --- | --- | --- | --- |
| **1** | **2** | **3** | **4** |
| 30 | 63 | 32 | 42 |

 (слайд)

* Падыміце руку, хто правільна рашыў усе задачы, каму ўдалося адкрыць сейф.
* Якім матэматычным дзеяннем рашалася кожная задача?
* Што такое множанне?
* Што паказвае першы множнік? Што паказвае другі множнік?
* Сейф адкрылі. А цяпер неабходна даставіць важныя дакументы адрасату. А каб гэта зрабіць, неабходна даведацца нумар дома і нумар кватэры. (Са слайда выконваюць заданні ў сшытках)

Нумар дома (замяніць складанне множаннем і вылічыць): 8+8+8+8+8=

Нумар кватэры (замяніць множанне складаннем і вылічыць): 9 \* 3=

* Адрасат знаходзіцца ў доме №40, кв.27. А вось назву вуліцы мы не ведаем. Для таго каб даведацца, трэба параўнаць выраз, вылічыць, знайсці адпаведнасць і прачытаць слова (слайд).

9\*5 □ 5\*9 6\*□ = 4\*6

8\*3 = 3\* □ □ \*7 = 7\*2

|  |  |  |  |
| --- | --- | --- | --- |
| = | 8 | 4 | 2 |
| М | І | Р | А |

* Якім правілам карысталіся? (Ад перастаноўкі множнікаў здабытак не змяняецца)

**Мэтапакладанне**

* Дэтэктывы не павінны расслабляцца, нават калі няма важных спраў. Таму новае заданне. (слайд) Знайдзіце значэнне лікавых выразаў.

9 + 1 10 - 1

86 + 1 70 - 1

99 + 1 56 - 1

* Вы ўжо рашалі такія прыклады? Зрабіце вывад. Што значыць дадаць да нейкага ліку 1? Што значыць адняць ад нейкага ліку 1?
* Новае заданне. (слайд) Знайдзіце значэнне лікавых выразаў.

1 \* 3 = 3 \* 1 =

1 \* 66 = 66 \* 1 =

1 \* 480 = 480 \* 1 =

* Звярніце ўвагу на данныя лікавыя выразы. Зможаце знайсці іх значэнне? Пастаўце перад сабой задачу. Чаму будзем вучыцца на ўроку?
* Тэма ўрока “Множанне 1 і на 1”. (слайд)

**Новы матэрыял**

- Давайце паназіраем, пабудзем даследчыкамі. (Дэтэктывам неабходна ўмець назіраць і рабіць вывады) Знайдзіце значэнне выразаў. Заменім множанне складаннем.

1 \* 3 = 1+1+1=3

1 \* 6 = 1+1+1+1+1+1=6

1 \* 4 = 1+1+1+1=4

* Зрабіце вывад. (Пры множанні 1 на любы лік атрымоўваецца той самы лік)
* Ці можам замяніць складаннем наступныя выразы?

3 \* 1 =

6 \* 1 =

4 \* 1 =

* (Не) А як тады знайсці іх значэнне? (Прымяніць правіла перастаноўкі множнікаў) Зрабіце вывад. (Пры множанні любога ліку на 1 атрымоўваецца той самы лік)
* Такое можа атрымацца толькі з гэтымі лікамі? Як у матэматыцы абазначаюць любы лік? (лацінскай літарай *а*)
* Запішам данныя вывады формуламі. (слайд і ў сшытках)

1\**а*=*а*

*а*\*1=*а*

* Адкрыйце падручнікі на ст. 92. Прачытайце правіла ў рамцы. Бачыце, вы самі зрабілі вывад, які нам прапаноўваюць аўтары падручніка. Дзе нам гэтае правіла спатрэбіцца?
* А цяпер вернемся да прыкладаў чырвонага колеру. Ці можам рашыць іх цяпер? (Рашаем вусна)

**Фізмінутка**

**Работа па замацаванню**

* Цяпер я прапаную вам патрэніравацца. Прыдумайце свае 2 прыклады на новую тэму, запішыце іх на лістах маркерамі і вывесіце на дошку.
* Заданне на лістках для кожнага вучня.

27 🞄 1 = □ □ 🞄 54 =54

15 🞄 □ =15 81 🞄1 : 9 = □

* Памяняйцеся лісткамі для ўзаемаправеркі (слайд).
* №1 на ст.92 (“ланцужком” з каменціраваннем)
* №1 на ст. 93 (самастойна з наступнай праверкай)

(64 - 48) 🞄 1 = 16 6 🞄 3 🞄 1 = 18 1 🞄 27 : 9 =3

**Работа з падручнікам**

* У дэтэктыўнае агенства паступіла заява ад дырэктара заапарка (слайд). Работнікі хочуць напаіць жывёл, але не могуць палічыць колькасць вады. Ім патрэбна наша дапамога. Азнаёмцеся з матэрыяламі справы ў задачы №4 на ст. 92 падручніка.
* Хто можа рашыць задачу самастойна? (рашаюць на чарнавіках)
* З астатнімі аналіз задачы і калектыўнае рашэнне.

1)80-12=68 (л)

2)8 \* 3=24 (л)

3)68-24=44 (л)

 - Выкананне заданняў па выбары: №3 на ст.92 або №2 на ст.93.

 **Вынік урока. Рэфлексія.**

* Ітак, мы расследавалі ўсе справы. Вы добра папрацавалі, следавалі нашаму дэвізу і сталі сапраўднымі дэтэктывамі. Адзначце плюсам тое, што вы можаце сказаць пра сябе:

□ Я ведаю правіла множання 1 на лік і ліку на 1.

□ Я ўмею памнажаць 1 на любы лік і любы лік на 1.

* Рашыце (з наступнай праверкай). (Слайд)

25:5 🞄 1=

100 🞄 1 =

1 🞄 999 =

**Дамашняе заданне**

Правілы на ст.92